Document ID: 32003D0779

32003D0779
L 285/38
SLUŽBENI LIST EUROPSKE UNIJE
31.10.2003.
ODLUKA KOMISIJE
od 31. listopada 2003.
o utvrđivanju zahtjeva za zdravlje životinja i veterinarskom certificiranju za uvoz životinjskih crijeva iz trećih zemalja
(priopćena pod brojem dokumenta C(2003) 3988)
(Tekst značajan za EGP)
(2003/779/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktivi 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom Komisije 2003/721/EZ (2), a posebno njezin članak 10. stavak 2. točke (a) i (c),
budući da:
(1)
Odluka Komisije 94/187/EZ od 18. ožujka 1994. o utvrđivanju zahtjeva za zdravlje životinja i veterinarskom certificiranju za uvoz životinjskih crijeva iz trećih zemalja (3), nekoliko je puta bitno izmijenjena (4). Radi preglednosti i jasnoće tu je Odluku potrebno kodificirati.
(2)
Prema Prilogu I. dijelu 2. Direktive 92/118/EEZ dopušta se uvoz životinjskih crijeva iz trećih zemalja, ako su podvrgnuta propisanom postupku obrade.
(3)
Moraju se utvrditi zahtjevi za zdravlje životinja i veterinarsko certificiranje, kako bi se osiguralo provođenje propisanog postupka obrade crijeva.
(4)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Države članice odobravaju uvoz životinjskih crijeva iz trećih zemalja koje prati zdravstveni certifikat, kako je utvrđeno u Prilogu I., koji se sastoji od jednoga lista i koji mora biti ispunjen na najmanje jednom službenom jeziku države članice u kojoj se obavlja uvozna kontrola.
Članak 2.
Odluka 94/187/EZ stavlja se izvan snage.
Upućivanja na Odluku stavljenu izvan snage shvaćaju se kao upućivanja na ovu Odluku i tumače se u skladu s korelacijskom tablicom u Prilogu III.
Članak 3.
Ova je Odluka upućena državama članicama.
Sastavljeno u Bruxellesu 31. listopada 2003.

Labels: 3
17
5
6